CELEX: 62009TN0368
Language: sl
Date: 2009-09-23 00:00:00
Title: Zadeva T-368/09 P: Pritožba, ki jo je 23. septembra 2009 vložil Roberto Sevenier zoper sklep, ki ga je 8. julija 2009 sprejelo Sodišče za uslužbence v zadevi F-62/08, Sevenier proti Komisiji

21.11.2009   
            
            
               SL
            
            
               Uradni list Evropske unije
            
            
               C 282/53
            
         Pritožba, ki jo je 23. septembra 2009 vložil Roberto Sevenier zoper sklep, ki ga je 8. julija 2009 sprejelo Sodišče za uslužbence v zadevi F-62/08, Sevenier proti Komisiji
   (Zadeva T-368/09 P)
   2009/C 282/101
   Jezik postopka: francoščina
   
      Stranki
   
   
      Pritožnik: Roberto Sevenier (Pariz, Francija) (zastopnika: E. Boigelot in L. Defalque, odvetnika)
   
      Druga stranka v postopku: Komisija Evropskih skupnosti
   
      Predlogi pritožnika
   
   
               —
            
            
               Sklep, ki ga je 8. julija 2009 v zadevi F-62/08, Sevenier proti Komisiji, sprejel tretji senat Sodišča za uslužbence Evropske unije in ki je bil pritožniku vročen 13. julija 2009, naj se razveljavi;
            
         
               —
            
            
               predlogom pritožnika, ki jih je podal pred Sodiščem za uslužbence Evropske unije, naj se ugodi;
            
         
               —
            
            
               toženi stranki naj se naloži plačilo stroškov postopka na obeh stopnjah.
            
         
      Pritožbeni razlogi in bistvene trditve
   
   S to pritožbo pritožnik predlaga razveljavitev sklepa Sodišča za uslužbence (SDU) z dne 8. julija 2009, ki je bil sprejet v zadevi F-62/08, Sevenier proti Komisiji, s katerim je SDU zavrglo kot očitno nedopustno tožbo, s katero je pritožnik predlagal razglasitev ničnosti odločbe Komisije z dne 24. septembra 2007, s katero je bila zavrnjen predlog pritožnika za umik njegove ponudbe za odstop z dne 19. oktobra 1983 in za predložitev njegove zadeve zdravstveni komisiji.
   V utemeljitev svoje pritožbe pritožnik navaja pritožbeni razlog, ki se nanaša na napačno uporabo prava, ko je SDU razlagalo pojem izključno potrditvenega akta, saj je SDU označilo izrecno odločbo, ki je bila sprejeta po zavrnitvi zahteve pritožnika zaradi molka organa, kot potrditveni akt, kljub temu, da je izrecna odločba deloma ugodila zahtevi pritožnika.
   Podredno pritožnik navaja, da je SDU izkrivilo in neupoštevalo dokumente iz spisa ter da je kršilo obveznost obrazložitve s tem, da je sprejelo ugotovitev, da nobena posebna okoliščina obravnavanega primera ne utemeljuje tega, da SDU ne bi uporabilo ustaljene sodne prakse s področja izključno potrditvenega akta.